FCSB, Universitatea Craiova și Sepsi și-au aflat adversarele din UEFA Conference League.
FCSB, Universitatea Craiova și Sepsi Sfântu Gheorghe și-au aflat adversarele din Conference League. Meciurile din turul al doilea preliminar al UEFA Conference League se vor disputa pe 22 iulie (tur) și 29 iulie (retur).
Echipele de fotbal românești FCSB, Universitatea Craiova și Sepsi Sfântu Gheorghe și-au aflat miercuri, adversarele din turul al doilea preliminar al UEFA Conference League, în urma tragerii la sorți de la Nyon.Vicecampioana României, FCSB, va întâlni în turul 2 al Conference League pe Shakhter Karagandy (Kazahstan), meciul tur urmând să aibă loc pe teren propriu.Tot pe teren propriu iși va începe și Universitatea Craiova aventura în Conference League. Oltenii vor juca cu învingătoarea dintre KF Laci (Albania) și FK Podgorica (Muntenegru).La debutul într-o competiție europeană, Sepsi Sfântu Gheorghe va juca meciul tur în deplasare, la câștigătoarea din duelul Spartak Trnava (Slovacia) – Mosta FC (Malta).Dacă CFR Cluj nu va reuși să treacă de Borac Banja Luka (Bosnia-Herțegovina), în primul tur preliminar al Ligii Campionilor, ardelenii vor juca în al doilea tur preliminar din Conference League, cu învingătoarea dintre Zalgiris Vilnius (Lituania) și Linfield (Irlanda de Nord).Meciurile din turul al doilea preliminar al UEFA Conference League se vor disputa pe 22 iulie (tur) și 29 iulie (retur).